Georges de La Tour

Georges de LA TOUR [Ĵorĵ de la Tur] naskiĝis je la 13-a de marto 1593 en Vic-sur-Seille [Vik-sur-Sej] kiu troviĝas nuntempe en Francio, en la regiono Loreno, en la departemento Mozelo [en la franca : Moselle].
Li mortis je la 30-a de januaro 1652 en Lunéville (nun en la departemento Meurthe-et-Moselle). 
Li estas lorena pentristo el la baroka epoko sub la influo de norda, itala kaj franca kulturoj. Samtempulo de Jacques Callot kaj de la fratoj Le Nain, La Tour estas akrevida observanto de la ĉiutaga realaĵo. Lia forta emo al naturalismo kaj lia atenta zorgemeco koncerne la kunagadon de ombro kaj lumo faras el li unu el la plej originalaj daŭrigantoj de la pentrarto ekiĝanta kun Caravaggio.
 Lia vivo 
Georges de La Tour estis la filo de panistestro : li estis la dua de sep infanoj. Pri liaj juneco kaj  lerntempo postrestas nenio konata : oni ekzemple ne scias, kiel li interesiĝis pri pentrado.
En la jaro 1618, li edziĝis kun Diane LE NERF, la filino de financadministranto de la duko de Loreno.

 Lia verkaro 
 Karakterizaĵo 
Ĝin karakterizas grandega majstreco koncerne la lumfontojn, kio ofte ebligas tuj rekoni ĝin kiel pentraĵon faritan de Georges de La Tour (aŭ de samskolulo); pentraĵo de li ĵus ekviditas, eĉ al nespertuloj kiuj jam vidis kelkajn de li antaŭe. La verkoj de La Tour tre ofte enscenigas klarobskurajn interiorojn ĉe kandela lumo.
 Listo de pentraĵoj videblaj en diversaj muzeoj 
 en Loreno :
 en lia naskiĝloko Vic-sur-Seille, en la Departementa Muzeo Georges de La Tour:
 Sankta Johano la Baptisto en la dezerto (vidu ilustraĵon - bildo numero 3 - ĉi-paĝe )
 Kapo de Sinjorino (vidu ilustraĵon ĉi-paĝe )
 en Nancio, en la Muzeo Historia de Loreno, en la Galerio je la Cervoj :
 Sankta Hieronimo leganta
 La Servistino serĉante la pulon
 La Malkovro de la korpo de Sankta Aleksio
 en Epinal
 Ijob primokata de sia edzino, ĉirkaŭ 1650, eble la lasta verko
 en la cetera Francio :
 en Albi, en la Muzeo Toulouse-Lautrec :
 Sankta Jakobo la pli juna (ĉirkaŭ 1620)
 Sankta Judaso Tadeo (ĉirkaŭ 1620)
 en Grenoble, en la Muzeo pri Belaj Artoj :
 Sankta Hieronimo kun aŭreolo
 en Nanto, en la Muzeo pri Belaj Artoj,
 La Anunciacio al Sankta Jozefo (ĉirkaŭ 1650)
 La vjelo-ludanto (vidu malsupre en la galerio)
 La Forneado de Petro
 en Parizo, en la Louvre-Muzeo :
 Sankta Tomaso (ĉirkaŭ 1630)
 Sankta Sebastiano flegata de Sankta Ireno (ĉirkaŭ 1650)
 La Trompisto kun la karoa aso (ĉirkaŭ 1630)
 La Adoro de la paŝtistoj (ĉirkaŭ 1640-1645, vidu sube en la galerio)
 Sankta Jozefo ĉarpentisto (vidu, supre, la unuan bildon)
 Magdalena kun la oleo-lampo
 Magdalena pentofaranta (ĉirkaŭ 1640-1645, vidu sube en la galerio)
 en Rennes, en la Muzeo pri Belaj Artoj :
 La Nov-naskito (ĉirkaŭ 1640-1645, vidu sube en la galerio)
 en la cetera Eŭropo :
 en Berlino (Germanio), en la pentraĵogalerio de la ŝtataj muzeoj:
 "La pizomanĝantoj" (vidu ĉi-paĝe )
 en Ĝenevo (Svislando) :
 La Trompisto kun la trefa aso (privata posedaĵo)
 en Madrido (Hispanio)
 Sankta Hieronimo leganta (vidu ĉi-paĝe)
 en Middlesbrough (Britio):
 La Kubĵetantoj (ĉirkaŭ 1650)
 en Stokholmo (Svedio), en la Nacia Muzeo :
 La pentofaranta Hieronimo kun kardinala ĉapelo
 en la cetera mondo :
 en Malibu (Kalifornio/Usono), en la Paul-Getty-Muzeo
 Batkvereloj inter muzikludantoj
 en Nov-Jorko, en la Metropolitana Muzeo :
 La Divenistino (ĉirkaŭ 1635)
 Magdalena pentofaranta (ĉirkaŭ 1640-1645)
 en Vaŝingtono, en la Nacia Galerio de Artoj :
 Magdalena pentofaranta (ĉirkaŭ 1640)

 Galerio 

 Eksteraj ligiloj 

 en la franca 
 Trésors de l'art du monde : http://www.bergerfoundation.ch/LaTour
 5 juillet 1972/Georges de La Tour, Le Tricheur à l'as de carreau : http://terresdefemmes.blogs.com/mon_weblog/2006/07/5_juillet_1972g.html
 Louvre-Muzeo en Parizo : http://www.insecula.com/salle/MS00046.html 
 en la germana 
Literatur von und über Georges de La Tour im Katalog der Deutschen Nationalbibliothek : http://dispatch.opac.d-nb.de/DB=4.1/REL?PPN=118570021

Kategorio:Francaj pentristoj